b'\n_START_ARTICLE_\nJosip Dem\xc5\xa1ar\n_START_SECTION_\n\xc5\xbdivljenjepis\n_START_PARAGRAPH_\nDem\xc5\xa1ar je v Ljubljani kon\xc4\x8dal \xc5\xa1tudij teologije in leta 1906 na Dunaju doktoriral iz bogoslovja, ter leta 1926 iz pedagogike na Filozofski fakulteti v Ljubljani. Bil je vzgojitelj na Alojzijevi\xc5\xa1\xc4\x8du v Ljubljani, bil profesor kateheze, metodike in pedagogike na ljubljanskih srednjih \xc5\xa1olah ter od leta 1919 do 1965 predavatelj kateheze na Teolo\xc5\xa1ki fakulteti v Ljubljani. Bil je soustanovitelj Cirilmetodijskega dru\xc5\xa1tva katoli\xc5\xa1kih duhovnikov. Teolo\xc5\xa1ka fakulteta mu je podelila \xc4\x8dastni doktorat.'